En 1204, os cruzatos prenen y saqueyan Costantinoble, executan a Aleixo V (a instancias d'o suyo suegro, Aleixo III) y fundan l'Imperio Latín de Constantinoble, imposando a Balduín IX, conte de Flandres, como emperador. Dimpués d'imposar-sen, reclamarán os territorios de l'Imperio Bizantín, encara que no controlarán efectivament que bellas arias de Grecia, a ciudat e a suya redolata. Tanimientres os aristocratas bizantins fundoron nuevos estatos, controlando gran parte d'o territorio: l'Imperio de Nicea, l'Imperio de Trapesonda y o Dispotato d'Épiro serían los més influents. A sucesión imperial lechitimata por o Patriarca de Costantinoble (y de feito, por superioridat melitar), quedará en mans d'os emperadors de Nicea, que recuperarán a capital bizantina dimpués de 57 anyatas d'ocupación latina.